РЕПУБЛИКА СРБИЈА

НАРОДНА СКУПШТИНА

Одбор за културу и информисање

16 Број: 02-104-20

10. фебруар 2020. године

Б е о г р а д

Одбор за културу и информисање je на 37. седници, одржаној 10. фебруара 2020. године, на основу члана 60. Пословника Народне скупштине и члана 9. став 1. тач. 2) и 4) Закона о електронским медијима (у даљем тексту Закон), a у складу са чланом 10. став 5. Закона, утврдио листу кандидата за члана Савета Регулаторног тела за елетронске медије (у даљем тексту: Савет Регулатора), као и листу организација које заједно чине јединственог овлашћеног предлагача, а које су предложили следећи овлашћени предлагачи:

* надлежни одбор Скупштине Аутономне покрајине Војводине;
* удружења издавача електронских медија и удружења новинара у Републици Србији.

**I**

Одбор је утврдио листу кандидата за члана Савета Регулатора, које сагласно члану 9. став 1. тачка 2) Закона, предлаже надлежни одбор Скупштине Аутономне покрајине Војводине и коју чине:

1. Слободан Цвејић;
2. Славиша Грујић.

 **II**

Одбор је утврдио листу кандидата, које сагласно члану 9. став 1. тачка 4) Закона, предлажу удружења издавача електронских медија и удружења новинара у Републици Србији и коју чине:

1. Јакша Шћекић;
2. Александар Симић;
3. Биљана Ратковић Његован;
4. Вишња Аранђеловић.

Одбор је утврдио листу организација, које у складу са чланом 9. став 1. тачка 4) и чланом 10. Закона, заједно чине јединственог овлашћеног предлагача:

* + - 1. Групација радиодифузије Удружења за креативну индустрију Привредне коморе Србије;
			2. Удружење електронских медија Србије „ComNet“;
			3. Друштво новинара Војводине;
			4. Удружење новинара Србије.

На основу члана 10. став 5. Закона о електронским медијима, листа кандидата за члана Савета Регулатора, као и листа организација које заједно чине јединственог овлашћеног предлагача, објављује се на интернет страници Народне скупштине.

 ПРЕДСЕДНИК

 Мирко Крлић